
  PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	                             Bucureşti, 5 martie 2014

                             PL-x 15/2014


AVIZ

asupra

propunerii legislative pentru completarea articolului 58 din Legea nr. 1 din 5 ianuarie 2011 a Educaţiei Naţionale
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru completarea articolului 58 din Legea nr. 1 din 5 ianuarie 2011 a Educaţiei Naţionale, trimisă cu adresa nr. Pl-x 15 din 25 februarie 2014, înregistrată cu nr.4c-11/184 din 25 februarie 2014.
Camera Deputaţilor este primă Cameră sesizată, conform dispoziţiilor art. 75 alin.(1) din Constituţia României, republicată şi ale art.92 alin.(8) pct.2 din Regulamentul Camerei Deputaţilor, republicat.

Iniţiativa legislativă are ca obiect de reglementare completarea art. 58 din Legea educaţiei naţionale nr. 1/2011, cu modificările şi completările ulterioare, în sensul ca programul “Şcoală după şcoală” să se poată organiza şi în alte spaţii decât cele ale unităţilor de învăţământ preuniversitar, cu autorizarea consiliilor de administraţie ISJ şi ISMB şi ale administraţiilor publice locale.
Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a dezbătut iniţiativa legislativă în şedinţa din 5 martie 2014.

Membrii Comisiei au examinat propunerea legislativă supusă avizării, expunerea de motive, avizul nefavorabil al Consiliului Economic şi Social, transmis cu adresa nr.378 din 20 februarie 2014 şi avizul favorabil, cu observaţii şi propuneri al Consiliului Legislativ, transmis cu adresa nr.171 din 19 februarie 2014.

Guvernul României nu a transmis un punct de vedere referitor la această propunere legislativă, până la data dezbaterii iniţiativei legislative în Comisia juridică.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a iniţiativei legislative întrucât metodologia de organizare a programului “Şcoală după şcoală” este aprobată prin ordin al ministrului educaţiei, cercetării, tineretului şi sportului. Soluţiile legislative propuse în iniţiativa legislativă nu se pot integra în conţinutul Legii nr. 1/2011 a Educaţiei Naţionale, aceasta stabilind doar cadrul general de funcţionare a Programului, neprevăzând în mod expres şi care sunt condiţiile şi spaţiile unde se poate organiza Programul.
În raport de obiectul şi conţinutul reglementării, propunerea legislativă face parte din categoria legilor organice, fiind incidente prevederile art.73 alin.(3) lit. n) din Constituţia României, republicată.
                
        PREŞEDINTE,                          
                  SECRETAR,

                        BOGDAN LIVIU CIUCĂ                         CĂTĂLIN THEODOR NICOLESCU

Consilier parlamentar,

Rodica Penescu

